Sinoxylon

Sinoxylon er en slekt av ehttebiller som borer i død ved.

Utseende 
Små (2 – 20 mm), sylindriske, nokså korte og brede hettebiller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Brystskjoldet (pronotum) er høyt hvelvet, hetteformet, og dekker hodet sett ovenfra. Hodet er kort og bredt med små fasettøyne. Hos underfamiliene splintvedbiller (Lyctinae) og Polycaoninae er hodet fremstrakt og godt synlig ovenfra, hos de andre undergruppene er det dekket av det hetteformede brystskjoldet. Antennene er korte til middels lange og består av 9-11 ledd. De tre ytterste leddene danner en vifte. Fasettøynene er ovale, ikke delt av noen innskjæring. Brystskjoldet (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. Dekkvingene er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. Beina er korte, framleggene har ofte tenner eller pigger. Føttene er nokså lange, slanke og fem-leddete. Larvene er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

Levevis 
De fleste av hettebillene borer i død ved. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Skadedyr 
I tillegg til at noen arter kan ødelegge treverk, finnes det enkelte arter i denne familien som kan gjøre betydelig skade på lagrede, tørre matvarer. Det største problemet er den lille arten kornborebille (Rhyzopertha dominicana), som borer i tørt korn. Den har blitt spredt over det meste av verden, og kan også gjøre skade på andre tørre matvarer.

Systematisk inndeling  

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien hettebiller, Bostrichinae Latreille, 1802
 Stammen Sinoxylini Lesne, 1898
 Slekten Sinoxylon Duftschmid, 1825 - 52 arter

Liste over artene 

 Flammetreborer, Sinoxylon anale Lesne, 1897 - funnet i Norge (innført) 
 Sinoxylon angolense Lesne, 1906
 Sinoxylon atratum Lesne, 1897
 Sinoxylon beesoni Lesne, 1931
 Sinoxylon bellicosum Lesne, 1906
 Sinoxylon birmanum Lesne, 1906
 Sinoxylon brazzai Lesne, 1895
 Sinoxylon bufo Lesne, 1906
 Sinoxylon cafrum Lesne, 1905
 Sinoxylon capillatum Lesne, 1895
 Sinoxylon ceratoniae (Linnaeus, 1758)
 Sinoxylon circuitum Lesne, 1897
 Sinoxylon crassum Lesne, 1897
 Sinoxylon cucumella Lesne, 1906
 Sinoxylon cuneolus Lesne, 1906
 Sinoxylon dichroum Lesne, 1906
 Sinoxylon divaricatum Lesne, 1906
 Sinoxylon doliolum Lesne, 1905
 Sinoxylon epipleurale Lesne, 1906
 Sinoxylon erasicauda Lesne, 1906
 Sinoxylon eucerum Lesne, 1932
 Sinoxylon flabrarius Lesne, 1906
 Sinoxylon fuscovestitum Lesne, 1919
 Sinoxylon indicum Lesne, 1897
 Sinoxylon japonicum Lesne, 1895
 Sinoxylon lesnei Vrydagh, 1955
 Sinoxylon luzonicum Lesne, 1932
 Sinoxylon lycturum Lesne, 1936
 Sinoxylon malaccanum Lesne, 1930
 Sinoxylon mangiferae Chûjô, 1936
 Sinoxylon marseuli Lesne, 1895
 Sinoxylon muricatum
 Sinoxylon oleare Lesne, 1932
 Sinoxylon pachyodon Lesne, 1906
 Sinoxylon parviclava Lesne, 1918
 Sinoxylon perforans (Schrank, 1789)
 Sinoxylon philippinense Lesne, 1938
 Sinoxylon pubens Lesne, 1906
 Sinoxylon pugnax Lesne, 1904
 Sinoxylon pygmaeum Lesne, 1897
 Sinoxylon rejectum (Hope, 1845)
 Sinoxylon ruficorne Fåhraeus, 1871
 Sinoxylon rufobasale Fairmaire, 1888
 Sinoxylon rugicauda Lesne, 1929
 Sinoxylon senegalense Karsch, 1881
 Sinoxylon sexdentatum (Olivier, 1790)
 Sinoxylon succisum Lesne, 1895
 Sinoxylon sudanicum Lesne, 1895
 Sinoxylon tignarium Lesne, 1902
 Sinoxylon transvaalense Lesne, 1895
 Sinoxylon unidentatum (Fabricius, 1801)
 Sinoxylon verrugerum Lesne, 1906
 Sinoxylon villosum Lesne, 1895

Referanser

Eksterne lenker 
 

Biller formelt beskrevet i 1825
Hettebiller